ഡല്ഹിയില് കൊല്ലപ്പെട്ട പെണ്കുട്ടിയുടെ മരണകാരണം കണ്ടെത്താനായില്ല ന്യൂഡല്ഹി: ഡല്ഹിയില് പൂജാരിയും കൂട്ടാളികളും ക്രൂരമായി കൊലപ്പെടുത്തിയ പെണ്കുട്ടിയുടെ മരണ കാരണം കണ്ടെത്താനായില്ലെന്നു വിദഗ്ധ സംഘം. മൂന്നംഗ ഡോക്ടര്മാരുടെ സംഘമാണ് യഥാര്ഥ മരണ കാരണം വ്യക്തമല്ലെന്നു ചൂണ്ടിക്കാട്ടി ഡല്ഹി പോലീസിന് റിപ്പോര്ട്ട് നല്കിയത്. പെണ്കുട്ടിയെ കൊലപ്പെടുത്തിയശേഷം മാതാപിതാക്കളുടെ സമ്മതമില്ലാതെ ബലമായി സംസ്കരിക്കുകയായിരുന്നു. പെണ്കുട്ടി ലൈംഗികമായി പീഡിപ്പിക്കപ്പെട്ടിട്ടുണ്ടോ എന്ന കാര്യവും സ്ഥിരീകരിക്കാനായിട്ടില്ലെന്നും ഡോക്ടര്മാരുടെ സംഘം കന്റോണ്മെന്റ് പോലീസ് കമ്മീഷണറെ അറിയിച്ചു. ഫോറന്സിക് വിദഗ്ധര് പരിശോധന നടത്തും മുന്പേ തന്നെ പെണ്കുട്ടിയുടെ മൃതദേഹം സംസ്കരിച്ചിരുന്നു. മൃതദേഹം ദഹിപ്പിച്ചതില് പെണ്കുട്ടികയുടെ കാലുകളുടെ ഭാഗം മാത്രമാണ് ഫോറന്സിക് പരിശോധനയ്ക്കായി ലഭിച്ചത്. പെണ്കുട്ടിയുടെ കൊലപാതകം സംബന്ധിച്ച് ഡിസിപി മോണിക്ക ഭരദ്വാജിന്റെ നേതൃത്വത്തിലുള്ള ക്രൈംബ്രാഞ്ച് സംഘമാണ് അന്വേഷണം നടത്തുന്നത്. പോലീസ് നേരത്തെ മുതല് പ്രതികളെ സംരക്ഷിക്കാനുള്ള ശ്രമങ്ങളാണ് നടത്തുന്നതെന്ന ആരോപണം ഉയര്ന്നതിനെ തുടര്ന്നാണ് കേസ് ക്രൈംബ്രാഞ്ചിന് കൈമാറിയത്. എന്നാല്, കൂടുതല് ശാസ്ത്രീയവും വിശാലവുമായ അന്വേഷണത്തിനായാണ് കേസ് ക്രൈബ്രാഞ്ചിന് കൈമാറിയതെന്നാണ് ഡല്ഹി പോലീസ് വക്താവ് ചിന്മയി ബിസ്വാള് പറഞ്ഞത്.